GiliGold/VAD_KnessetCorpus huggingface dataset:
<אורן מוסט: סלולר בפרט.
<אורן מוסט: בכל העולם החוקים האלה, כמו מדינת ישראל, לא, זה לא הומצא בישראל, הם לא מטילים חובת פיצוי על החברה או על הספק מול הצרכן כאשר אלה תקלות כמו בדוגמה כאן כנראה שהיא תקלת תשתית, תקלה טכנולוגית, תקלה טכנית.
<אורן מוסט: זה לא רשלנות.
<אורן מוסט: זה לא מהדוגמאות שמר מימון שמילה נתן.
עדי קול: אז באיזה תקלות כן?
<אורן מוסט: סליחה?
<אורן מוסט: רשלנות, למשל.
<אורן מוסט: אם מישהו עשה משהו רשלני זה קטגוריה אחרת.
<אורן מוסט: עכשיו, ברור שלא באים להפוך את הצרכן ליועץ משפטי ולמשפטן וכולי, אבל קבעו כללים שבאים להגן, להגן פה גם על הצרכן וגם על החברות.
<אורן מוסט: הרי אם נחשוב שעל כל תקלה או תקלה מסוג מסוים, שהיא תקלה, מה לעשות, לא כוח עליון נקרא לה, תקלה טכנולוגית, זה קורה; יטילו חובת שיפוי ופיצוי – לא יקומו חברות כאלה.
<אורן מוסט: הן לא יקומו.
<אורן מוסט: אף אחד לא ייכנס לחשיפה כזאת שאין עליה שום שליטה ושום בקרה ושום - - -
עדי קול: ומה בכל זאת גרם לכם לפצות את הלקוחות?
<אורן מוסט: זו קטגוריה אחרת של ניהול צרכני, של תודעה צרכנית.
<אורן מוסט: אני לא בא לשפוט פה אף אחד.
<אורן מוסט: גולן טלקום יש לה את התפיסה שלה, וככה היא נהגה אינסטינקטיבית, על המקום, אחרי חשיבה קצרה, ניתוח המצב והיא החליטה, וזה לגיטימי בעיניי.
<אורן מוסט: ואני לא בא לחוות דעה על חברות אחרות, אבל זה לא בא מתוקף חוק.
<אורן מוסט: חוק כזה, הוא דרקוני, הוא ימוטט חברות.
<אורן מוסט: הוא לא ישקם.
<אורן מוסט: הוא לא ישפר את הבעיה של הצרכן.
<רון שבילי: - - -
<אורן מוסט: כן.
<אביטל פריזמנט: מצד שני, שקל זה - - -
<מיכאל גולן: אבל דבר אחרון שאנחנו רוצים להגיד שבסוף – מה משפר את השירות לציבור?
<מיכאל גולן: זמן המתנה – דיברנו; או כל המאמצים בשביל למנוע תקלות או בשביל לתקן את התקלות מהר.
<מיכאל גולן: בסוף מה המנוע של חברות כמונו?
<מיכאל גולן: מה מאוד-מאוד מדאיג אותנו?
<מיכאל גולן: מה יכול להשפיע באופן משמעותי?
עדי קול: עזיבת צרכנים.
<מיכאל גולן: התחרות.
<מיכאל גולן: ומה רואים?
<מיכאל גולן: שבסלולר במדינת ישראל יש הרבה תחרות.
<מיכאל גולן: בזכותנו, דרך אגב.
<מיכאל גולן: בזכות הרפורמות שעשיתם פה, בכנסת, ועשיתם עם משרד התקשורת, וזה גורם לרמת שירות, אם משווים מבחינה בינלאומית; ואני לא מדבר רק על המחיר.
<מיכאל גולן: הוזלת מחירים זה ברור לכולם.
<מיכאל גולן: אבל גם בגלל התחרות, בגלל האינטנסיביות של התחרות, כל אחד עושה את כל המאמצים בשביל לשפר.
<מיכאל גולן: איפה אין תחרות?
<מיכאל גולן: אני לא רוצה לתת אף שם, אבל בקו הנייח, בשירותי הטלוויזיה – אין תחרות.
<מיכאל גולן: וממה החוקר או הרגולטור בא?
<מיכאל גולן: הוא יגיד: אנחנו צריכים להחליט מה זמן ההמתנה.
<מיכאל גולן: להטיל אולי סנקציות על זמן ההמתנה.
<מיכאל גולן: חבר'ה, סליחה, סליחה שאני אומר את זה, אבל בשיא הכנות, תביאו כלים בשביל חברות כמונו להתחרות ב-fix ואתם תראו שזמן ההמתנה בחברות האלה לא יהיה כל כך גבוה, כי האינטנסיביות של התחרות, בסוף זה הפתרון.
עדי קול: - - - לשבוע הבא - - -
<מיכאל גולן: אבל המסר ברור.
<מימון שמילה: טוב, וזה בסדר.
<מימון שמילה: הוא, כבר פשוט אני לא אענה לו כי אנחנו בהליך שימוע ואנחנו מתכתבים ואנחנו לא נגיב על זמן המענה.
<מיכאל גולן: אבל המסר הוא ברור.
<מיכאל גולן: אבל המסר ברור - - -
<מימון שמילה: המסר לא נשמע.
<איתמר ברטוב: רק לומר לך במילה: אני לא נכנסתי לדיון המשפטי.
<איתמר ברטוב: אני - - - בקי בו.
<איתמר ברטוב: אני מכיר את ענף התעופה היטב.
<איתמר ברטוב: אני לא לקחתי דוגמאות.
<איתמר ברטוב: הקריאה הייתה קריאה צרכנית.
<איתמר ברטוב: אני מתייחס אליה בכובד ראש.
<איתמר ברטוב: אנחנו לא יכולים לתת מענה בשלב הזה.
<איתמר ברטוב: היקף - - -
עדי קול: השאלה היא מתי אני יכולה לקבל מענה?
<איתמר ברטוב: לאחר שיסתיים - - -
עדי קול: לאחר.
עדי קול: תאריך.
<איתמר ברטוב: אין לי תאריך כי אני לא יודע מתי יסתיים התחקיר של משרד התקשורת.
עדי קול: לא, אנחנו יודעים - - -.
עדי קול: הוא אמר שב-2 לדצמבר - - -
<איתמר ברטוב: לא, אבל בדצמבר - - -
<מימון שמילה: בשני לדצמבר הם מגיעים.
<מימון שמילה: אני מאמין שעד אמצע דצמבר אנחנו כבר נדע לתת עמדה לגבי המחדל או הרשלנות.
<מימון שמילה: עד אמצע דצמבר.
<איתמר ברטוב: סמוך לאחר שהם יתנו - - -, אנחנו נתייחס.
עדי קול: שוב, אבל אתה מחכה, אבל במידה והוא יגיד שלא היה מחדל ולא הייתה רשלנות אתה לא תפצה את הלקוחות, ולכן אני חושבת שהפיצוי הוא לא קשור לתחקיר.
<איתמר ברטוב: אבל הוא כן קשור לתחקיר.
<איתמר ברטוב: כי תוצאות התחקיר, כמו שגם התקלה הקודמת - - -
עדי קול: כי אם במקרה יגידו שהתרשלתם אז תצטרכו לפצות הרבה-הרבה יותר.
<איתמר ברטוב: אנחנו גם בתקלה הקודמת לא טענו שהתרשלנו, בהיקף מסוים של - - -.
<איתמר ברטוב: בהיקף - - -
עדי קול: מה היה באמת ב-2010?
עדי קול: הייתה התרשלות?
<מימון שמילה: לא, לא הייתה רשלנות.
<מימון שמילה: היו להם נהלים מסודרים בחברה.
<מימון שמילה: עשו איזה שינוי ברשת.
<מימון שמילה: ומה שקרה שם, דרך אגב, ששינינו את זה בנוהל:
<מימון שמילה: אחד החששות הגדולים של חברה – היו רק 30% מהלקוחות של סלקום, היו בניתוק קשר.
<מימון שמילה: ומה שהם היו צריכים לעשות זה להוריד את כולם, כמו שיש לפעמים הפסקת חשמל בבית, הפיוז קופץ, אז מורידים את הכול ואז מעלים אחד-אחד.
<מימון שמילה: היה חשש מאוד גדול בסלקום להוריד את הכול כי אמרו: עכשיו נדפוק את כולם.
<מימון שמילה: אמרו: בואו ננסה להצליח עם אלה.
<מימון שמילה: ומשרד התקשורת דווקא פה בא לכיוון החברות ונותן להן את האישור גם להוריד את כולם כדי לנסות ולשקם את הרשת.
<מימון שמילה: במקרה הזה הן לא הזדקקו לזה, להוריד את כולם ולהעלות את הכול, כי הם מצאו את התקלה המקומית.
<מימון שמילה: ככה דווח לנו.
<מימון שמילה: עדיין לא ירדנו לפרטי הפרטים.
<מימון שמילה: והצליחו לשקם.
<מימון שמילה: זאת אומרת, המקרה הוא אינו אותו מקרה.
<מימון שמילה: זאת אומרת, תקלה זה תקלה, אבל יכולות להיות הרבה מאוד סיבות.
<מימון שמילה: אנחנו נחקור את זה לעומק.
<מימון שמילה: אנחנו לא מתכוונים לעבור על.
<מימון שמילה: משרד התקשורת הוא יושב, למרות שיש פה חברות, באופן מאוד קפדני על החברות, ועד שלא, אנחנו נמצה את הכול, עד פרטי הפרטים.
<מימון שמילה: אני אומר שוב: אני לא מתבלבל מה התפקיד שלי.
עדי קול: אז שוב, אני רוצה לוח זמנים.
עדי קול: מתי תהיה לנו תשובה לגבי הפיצוי של - - -?
<מימון שמילה: ב-2 לדצמבר הם מגיעים אלינו עם תחקיר מפורט.
<מימון שמילה: הם יודעים איך להגיע אלינו.
<מימון שמילה: ואני מאמין שעד אמצע דצמבר אנחנו נדע לתת, מבחינתנו, האם היה מחדל או רשלנות או פעולה שהיא לא בסדר.
<מימון שמילה: עכשיו, פה זה כבר החלטה של סלקום.
<מימון שמילה: אם נוציא זכאים, הכול בסדר – האם הוא רוצה לפצות או לא, זה באמת - - -
עדי קול: נראה לי שזה לא משנה.
עדי קול: התחקיר לא כל כך משנה.
<איתמר ברטוב: ודאי שהוא משנה.
<איתמר ברטוב: משנה על היקף התקלה, על עומק - - -.
<אביטל פריזמנט: אתה יכול לקחת בינתיים אחריות, לפי מה שאתה חקרת, ולחכות לתחקיר, ויכול להיות שתפצה יותר.
<אביטל פריזמנט: אבל בינתיים לקחת אחריות על מה שקרה, על נזק שנגרם להם בפועל.
<איתמר ברטוב: אני כרגע לא לוקח אחריות על נזק שנגרם בפועל.
<אביטל פריזמנט: חבל.
<איתמר ברטוב: אני גם לא חושב שיש כוונה להטיל אחריות על נזק שנגרם בפועל.
<איתמר ברטוב: מדובר פה על אחריות צרכנית, על עצם התקלה, ונשאלת שאלת הפיצוי.
<איתמר ברטוב: ולגבי שאלת הפיצוי אנחנו נתייחס אליה לאחר שיסתיים התחקיר.
<איתמר ברטוב: אין מה להיכנס אליה - - -
<אביטל פריזמנט: מדובר כאן עם חברה שיש לה תודעה צרכנית או שאין לה תודעה צרכנית?
<אביטל פריזמנט: שירות - - -
<איתמר ברטוב: יש לה תודעה צרכנית.
<איתמר ברטוב: יש לה תודעה צרכנית, והיא מטפלת בצרכנים שלה, בתקלות, בנמרצות ובמקצועיות.
עדי קול: דרך אגב, הפעם, אני לא יודעת מה עשיתם בטיפול וכמה נמרץ זה היה.
עדי קול: ההתייחסות שלכם ללקוחות באותו יום מעידה על היעדר תודעה צרכנית.
עדי קול: העובדה שאף אחד מהלקוחות לא ידע שכרגע יש תקלה רשמית שמתמודדים איתה, העובדה שאתם אומרים שלא היו תקלות ויושבים פה אנשים שהיו להם את התקלות האלה באופן מעשי, זה אומר שאפילו לא בדקתם עד הסוף מה זה אומר לגבי הצרכנים.
עדי קול: זה אומר שהייתה פה הזנחה של הצרכנים ביום שלם.
<איתמר ברטוב: לא הייתה פה הזנחה של הצרכנים ביום שלם.
<איתמר ברטוב: רבותיי, הייתה פה, בסלקום, תקלה למשך שעות ספורות.
<איתמר ברטוב: אם יש צרכנים שנפגעו יותר אנחנו נבדוק את זה.
<איתמר ברטוב: לחלוטין לא הייתה - - -
עדי קול: במקרה כל הצרכנים שנמצאים כאן הם צרכנים שנפגעו יותר.
<איתמר ברטוב: גם אצלנו במענה מיד נאמר, כל מי שפנה והגיע מיד שמע שיש תקלה.
<איתמר ברטוב: אנחנו הודענו גם בתקשורת שיש תקלה.
<איתמר ברטוב: אנחנו לא שלחנו אס.
<איתמר ברטוב: אס לכולם.
<איתמר ברטוב: נשאלת השאלה אם צריך עכשיו לכל הלקוחות לשלוח אס.
<איתמר ברטוב: אס או לא.
<איתמר ברטוב: אני מקבל את ההערה.
<איתמר ברטוב: אני גם לא - - - בדיון, בעניין הזה.
<איתמר ברטוב: אני לא בטוח שהתשובה אליה מובהקת בכל המצבים, אבל בהחלט צריך לשקול גם את האפשרות הזו.
<איתמר ברטוב: אני לא חושב שלמישהו הובן אחרת, שהייתה תקלה ואנחנו בוודאי מצרים עליה.
<איתמר ברטוב: ואם היו מקרים של קושי רב יותר ממה שאנחנו חווינו אנחנו בוודאי נתייחס אליהם.
<איתמר ברטוב: ואת הפרטים של מי שיושב כאן בוודאי מיד ניקח ונטפל בזה.
עדי קול: עוד מישהו שרוצה להביע דברים לפני שאני מסכמת?
עדי קול: קודם כל, אז תודה לכולם.
עדי קול: לצערי, לא קיבלתי, לא הצעתי - - -
<גלית הלוי יעקב: ב-16 לחודש את יכולה - - - שוב.
עדי קול: זה ה-16 לחודש במזל.
עדי קול: אבל אנחנו נכנס דיון נוסף אחרי אמצע דצמבר.
עדי קול: אני רק מבקשת מכם, מר מימון שמילה, ברגע שתסיימו את התחקיר להעביר לנו את התוצאות.
<מימון שמילה: אוקיי.
עדי קול: כדי שאנחנו נדע את התוצאות.
עדי קול: כדי שנדע להמשיך לעקוב אחרי סלקום עם התוצאות שלהם.
עדי קול: שוב, אני אמרתי את זה בתחילת הדברים, אני אומרת את זה בסופם של הדברים: אני חושבת שכל הלקוחות היה מגיע להם לקבל אס.
עדי קול: שמודיע שיש תקלה, כמו שקיבלו לקוחות גולן טלקום והיה מגיע להם פיצוי.
עדי קול: אני עדיין חושבת ששקל אחד זה לא פיצוי הולם.
עדי קול: אני מסכימה שזה עדיף על כלום.
עדי קול: ואני מצפה מסלקום לפצות את הלקוחות שלהם על היום הזה, על המחדל הזה.
דוד ביטן: שלום רב, אני מתכבד לפתוח את ישיבת ועדת פניות הציבור.
דוד ביטן: בהתאם להוראות סעיף 196א1 לתקנון הכנסת, הוועדה תבחר יושב-ראש מבין חבריה, לפי המלצת ועדת הכנסת.
דוד ביטן: ועדת הכנסת ממליצה בפני הוועדה המיוחדת לפניות הציבור, לבחור בחבר הכנסת ישראל אייכלר, לכהן כיושב-ראש הוועדה.
יולי יואל אדלשטיין: תודה, אדוני יושב-ראש ועדת הכנסת, היושב-ראש המיועד, חבר הכנסת אייכלר.
יולי יואל אדלשטיין: אני חושב שיש לנו כאן מקרה מאוד מעניין של ועדה, שלכאורה בנוף של הכנסת היא חריגה, כי על כל ועדה אפשר להסביר טוב מאוד מה הסמכויות שלה, על מה היא מפקחת, איזו הצעה לסדר צריכה לעבור אליה, וכאן, אני חושב, הרבה מאוד תלוי במיומנות של היושב-ראש הנבחר - איך מצד אחד להוות כתובת, ועובדה שכבר נשאלתי על-ידי אנשים: מה עם הוועדה לפניות הציבור?
יולי יואל אדלשטיין: אנחנו צריכים לעבוד מולה; מצד שני, ודאי אנחנו לא רוצים להיות במצב שכל נושא ששייך לוועדה אחרת, מגיע לפה.
יולי יואל אדלשטיין: אנחנו באמת מאחלים לך המון הצלחה.
יולי יואל אדלשטיין: יהיו לנו גם אתגרים משותפים, כי אני עוד בקדנציה הקודמת אמרתי, שכנסת זה לא רק 120 אנשים פוליטיים; זה גם מוסד.
יולי יואל אדלשטיין: למשל, בכל הנושא של פניות הציבור לכנסת – לא לח"כ.
יולי יואל אדלשטיין: זאת חובתו, גם לזכותו, לטפל בפניית ציבור – אם הוא לא מטפל, הציבור לא יבחר בו, וגם לא רק ללשכת היושב-ראש מגיעות כל מיני פניות, אלא גם הכנסת כמוסד צריכה לתת מענה, ולכן גם יש אנשים במנגנון שמטפלים בזה, ואנחנו נצטרך למצוא יחד אתך – כבר פנית אליי בנושא – שיתוף פעולה נכון בין כל הגורמים, שלא יהיה שכרנו בהפסדנו.
יולי יואל אדלשטיין: אני מאחל לך המון הצלחה.
יולי יואל אדלשטיין: אם הציבור יראה בכנסת, ובוועדה הזאת כתובת ומקום שגם פותר בעיות באמת, ולא רק דן ומחוקק, אני חושב שתדמית הכנסת תעלה, וכולנו נרגיש הרבה יותר טוב מבחינת היחס של הציבור הישראלי למוסד הזה.
דוד ביטן: > אני אעלה להצבעה ואצא, כי אני צריך להיות בהצבעה בוועדת הכלכלה, אבל מכיוון שחבר הכנסת מוזס נציג הליכוד בוועדה, הוא ייצג אותנו נאמנה... אני מעלה להצבעה את המלצת ועדת הכנסת, למנות את חבר הכנסת ישראל אייכלר, לכהן כיושב-ראש הוועדה המיוחדת לפניות הציבור.
דוד ביטן: רק מי שחבר ועדה, יכול להצביע.
דוד ביטן: הצבעה בעד ההצעה – פה אחד ההצעה למנות את חבר הכנסת ישראל אייכלר לכהן כיושב-ראש הוועדה המיוחדת לפניות הציבור אושרה.
דוד ביטן: > פה אחד.
מנחם אליעזר מוזס: אדוני יושב-ראש הכנסת, אדוני, ישראל אייכלר, אני רוצה לומר לך, אם הרב אייכלר הרבה לי היום שיש לו כבר מאתיים פניות ציבור, זה אומר שהוועדה הזאת חשובה מאוד, ומוערכת בעיני הציבור.
מנחם אליעזר מוזס: אני רוצה לאחל לך, שבכל אשר תפנה, תשכיל ותצליח.
מנחם אליעזר מוזס: אני מקווה לראות תוצאות אמתיות, כי אתה יודע שאני הייתי הפונה הראשון אליך.
משה גפני: אדוני היושב-ראש, אל"ף, אני מאחל לך הצלחה, שיהיה במזל טוב.
משה גפני: אתה יודע שכל העולה לגדולה, מוחלים לו על כל עוונותיו, אז זו עלייה לגדולה.
משה גפני: נדמה לי שפעם אמרתי לך, אבל אני רוצה להגיד את זה כאן:
משה גפני: כשאני נבחרתי לכנסת, אמר לי מרן הרב שך זצ"ל, ששלח אותי לכנסת, שבאים אליי אנשים, ואמרו שהם עשו דברים מאוד גדולים ורציניים –הרב שך אמר לי: אני לא מבין בזה; אני מבין שאם פונה אליך אלמנה, שהולכים לעקל לה את הדירה, שזה כל החיים שלה, אין לה מקום לילדים שלה, ואתה מטפל בזה – אני מבין את זה.
משה גפני: זה שיש את הוועדה הזאת, זה כבוד לכנסת, שלא מטפלים רק בדברים הגדולים אלא גם בפניות הציבור, ואתה מתאים לעניין הזה.
משה גפני: אני מאחל לך הצלחה בתפקיד הזה, ושחפץ ה' בידך יצליח, ותדאג לאנשים שבאמת זקוקים לעזרה פרטנית – לא רק בדברים הגדולים, אלא גם בדברים הרציניים.
משה גפני: אני חייב ללכת, שתהיה הצלחה.
ישראל אייכלר: חבר הוועדה, חבר הכנסת אוסאמה סעדי, נציג הרשימה המשותפת, בבקשה.
אוסאמה סעדי: מאחל לך הצלחה בתפקיד.
אוסאמה סעדי: אני חושב שזו ועדה חשובה.
אוסאמה סעדי: אולי זו אחת הוועדות היחידות בכנסת, שאפשר לעבוד בהרמוניה בין הקואליציה לאופוזיציה, ולא צריך לריב כמו בוועדות אחרות.
אוסאמה סעדי: ידנו מושטת לכיוון שיתוף פעולה על-מנת שבאמת נבדוק את כל הפניות שמגיעות אלינו, נבדוק את אמיתותן, וגם נטפל בהן.
אוסאמה סעדי: אני חושב שסדר-היום שקיבלנו לפני ימים, זה מראה על הכיוון שלך ושל הוועדה הזאת, לבדוק את נושא קבלת הקהל במרשם האוכלוסין, במשרד התחבורה.
אוסאמה סעדי: יש פה ארגוני הנכים.
אוסאמה סעדי: כל הפניות האלה, שנטפל בהן ונמצא פתרונות ונציע פתרונות – יכול להיות שאין לנו הכוח והסמכות לקבל החלטות, אבל לפחות להציע בתור ועדה חשובה, להציע פתרונות – זה חשוב מאוד.
אוסאמה סעדי: לכן פה אעבוד בשיתוף פעולה מלא אתך, עם חברי הוועדה.
ישראל אייכלר: אנחנו גם מצפים לפניות שתביא, אם יש, מהמגזר.
ישראל אייכלר: מי שהיה יושב-ראש הוועדה לפניות הציבור, הרב אורי מקלב.
אורי מקלב: תודה רבה, אדוני היושב-ראש, חבריי חברי הכנסת, מנהלת הוועדה, צוות הוועדה, עוזרים.
אורי מקלב: אני חושב שזאת הוועדה שהיא הכי שנויה במחלוקת בכנסת, ואני חושב שזאת המעלה שלה.
אורי מקלב: יש המצדדים בה, ויש המתנגדים לה, ויש כאן מחלוקת, והיא לא רק פרסונלית; לדעתי היא מהותית מאוד.
אוסאמה סעדי: מבנית.
אורי מקלב: לא רק מבנית אלא גם מהותית – מה תפקיד הנבחרים, מה תפקיד הכנסת.
אורי מקלב: יש כאלה שרואים את הכנסת, שזה מקום, שאתה נמצא באיזו הנהלה, בדירקטוריון, היית רמטכ"ל לשעבר, היית שר ביטחון, אתה צריך להשפיע, היית מנהל חברה, ולא רואים – הם רואים את העם והציבור מנותק מהכנסת.
אורי מקלב: אלה שמצדדים בה זה אנשים שרואים מהות אחרת.
אורי מקלב: הם רואים שהכנסת היא למען בוחריה, ולא למען נבחריה.
אורי מקלב: את זה ראינו כאן בוועדה.
אורי מקלב: זה הלוגו של הוועדה הזאת, האם הכנסת, זה ההמנון שלה או – האם הכנסת היא למען נבחריה או למען בוחריה.
אורי מקלב: הוועדה הזאת עשתה הרבה דברים.
אורי מקלב: אולי היא לא מיוחדת מספיק, ואולי לא יודעים את כל הפעולות שהיא עושה, אבל מי שיודע את האמת, מי שליווה את הוועדה הזאת יודע שמהפכות שקרו כאן במדינה, ודגלים שאחרים הניפו, התחילו כאן בוועדה.
אורי מקלב: אני יכול למנות הרבה דברים, אבל מספיק שנזכיר את הרפורמה בסלולר.
אורי מקלב: זה התחיל פה בוועדה, ולא באף מקום אחר.
אורי מקלב: היום הרבה רוצים לקחת את הקרדיט על כך.
אורי מקלב: אנשים הלכו לבחירות על הקרדיט.
אורי מקלב: המהפכה התחילה פה.
אורי מקלב: השינוי ברווחה ובביטוח לאומי, כל השינוי בהתייחסות בוועדות התחיל כאן.
אורי מקלב: כל החדר הזה בכה כשראה, איך הילדים הנכים האלה, איך האימהות הציגו את הבעיות שהן צריכות להתמודד עם הביטוח הלאומי, כולל המנכ"לית של ביטוח לאומי, ומאז היה שינוי.
אורי מקלב: אפשר לראות את נושא המעונות, את המחאה החברתית בכל הנושאים, בין אם זה מגן דוד אדום, בנושא של הדוחות שלהם, בין אם זה תחליפי חלב - שינוי בכל בתי החולים.
אורי מקלב: החניה בבתי חולים.
אורי מקלב: הכול התחיל כאן בוועדות.
אורי מקלב: אין נושא – תחבורה ציבורית, כמובן, ועוד.
אורי מקלב: זה עבר לוועדול - לוועדת כספים, לוועדת כלכלה, אבל אנחנו הצפנו את הנושא.
אורי מקלב: התקשורת התעניינה הרבה פעמים בנושאים של הוועדה כאן בגלל שהם ידעו שהם באו מהציבור.
אורי מקלב: יש לך צוות מצוין, אדוני היושב-ראש.
אורי מקלב: אתה בא כבעל ניסיון.
אורי מקלב: אתה גם שימשת יושב-ראש.
אורי מקלב: כתוב על חלום פרעה, שחלק מהפתרון של יוסף היה על הישנות החלום פעמיים.
אורי מקלב: כיוון שלא פעם אחת - אדם חזר לתפקיד הזה – אם הוא היה ליכודניק, היה מחפש מינימום להיות שר...
אורי מקלב: מישהו אחר מיהדות התורה חוזר לתפקידים האלה, שראו שבאמת אפשר לעשות בהם, ולא מחפשים דווקא שררה.
אורי מקלב: לכן עם הצוות הטוב שלך ועם חברי הוועדה המיוחדים שיש לך, אין לי ספק שתצליחו.
ישראל אייכלר: יושב-ראש ארגון הנכים, בבקשה.
<אבנר עורקבי: זכיתי היום למינוי מחבר הכנסת אלאלוף, יושב-ראש ועדת הרווחה: חבר הכנסת אבנר עורקבי.
<אבנר עורקבי: ..
<אבנר עורקבי: אני חייב לציין את זה.
<אבנר עורקבי: אני רוצה לומר ליושב-ראש, שאת הוועדה הזאת אני מכיר מזמן, כשלא היה לי בית.
<אבנר עורקבי: ברוך ה', היום יש לי בית, ואני יכול לומר שזה בזכות הוועדה.
<אבנר עורקבי: רואים את הדברים, איך הם מתגלגלים פה דרך הוועדה הזאת.
<אבנר עורקבי: אחרי זה, כשהתגלגלתי עם הוועדה הזאת, היא הביאה את כל נושא הביטוח הלאומי, כשלא נענינו דרך הוועדות האחרות.
<אבנר עורקבי: אני אומר בפירוש, כמו שאמר היושב-ראש, אנחנו מקווים שלא יהיו נושאים כפולים.
<אבנר עורקבי: אנחנו מקפידים לא לפנות לוועדה לפניות הציבור אלא לאחר שפנינו לוועדות האחרות הרלוונטיות, והם לא עונים לנו, רק אז אנחנו פונים לוועדה הזאת.
<אבנר עורקבי: זו המטרה של הוועדה הזאת – לשמוע את פניות הציבור.
<אבנר עורקבי: הוועדה הזאת הביאה לילדים הנכים תחליף לקצבת שר"מ.
<אבנר עורקבי: 1,600 שקלים לא הולכים ברגל, וזה יירשם לטובת הוועדה לפניות הציבור, ביניהם הרב מקלב, הרב דוד אזולאי.
<אבנר עורקבי: עשינו פה עבודה חזקה מאוד בנושא הזה.
<אבנר עורקבי: בכל הנושאים של הילדים והנכים, וכל הנושאים.
<אבנר עורקבי: אין מילים על הוועדה הזאת.
<אבנר עורקבי: כל עוד נשמה באפי, אני אלחם שהוועדה הזאת תישאר בכנסת, ויהי מה.
<נעמי מורביה: נעמי מורביה, יושבת-ראש מטה מאבק הנכים ונציגת פורום הארגונים.
<נעמי מורביה: אני מבקשת לחזק את דבריו של אבנר – לא אחזור על כל מה שאמר.
<נעמי מורביה: אנחנו נמשיך לפעול כדי שהוועדה הזאת תוכר כוועדה סטטוטוריות; לא כוועדה על הדרך, כיוון שהדברים שנעשים כאן – הקשר והמגע הישיר עם הציבור הוא בלעדי לוועדה הזאת.
<נעמי מורביה: אתם הכותל שלנו.
<נעמי מורביה: אין לנו אחר כאן בכנסת.
<נעמי מורביה: אני ממש מודה על זה שהוועדה הזאת הוקמה, ואני שמחה שאתה יושב-ראש הוועדה.
<נעמי מורביה: ראיתי אותך כבר בוועדת העבודה והרווחה, ראיתי לאן הרוח נושבת.
<נעמי מורביה: אנחנו לרשותך, חיילים שלך.
<נעמי מורביה: תשתמשו בנו.
ישראל אייכלר: אני רוצה לומר מעט מילים יחסית למה שאני מדבר תמיד.
ישראל אייכלר: קודם כל צריך להודות, שהוועדה הזאת, הייחודיות שלה מתבטאת בזה שכולם רצו לסגור אותה.
ישראל אייכלר: כשאונקלוס הגר שאל את דודו טיטוס, האם להתגייר לעם היהודי, שהוא עם מסכן ועם נרדף, וכולם רוצים להרוג אותו, הוא אמר לו: תמיד כשאתה הולך לשוק לקנות סחורה, תקנה את הדבר שאף אחד לא רוצה אותו, כי זה הדבר העתידי וזה יצליח.
ישראל אייכלר: לכן תצטרף לעם הזה, למרות שהוא עם מושפל ועם נרדף, כי הוא העתיד.
ישראל אייכלר: הוועדה הזאת, יש סיבה למה לא רוצים אותה – כי היא הוועדה היחידה שהיא בעצם נציגת האזרח, שלא הצליח לקבל את מה שהוא צריך לקבל מהבירוקרטיה, אל מול הממשל, אל מול השלטון.
ישראל אייכלר: בעצם זה התמצית של התפקיד של הכנסת, להיות נציגי העם אל מול השלטון.
ישראל אייכלר: באופן טבעי, מבני, ועדות הכנסת עוסקות עם הזרוע המבצעת – עם הממשלה, עם הפקידים.
ישראל אייכלר: אין לוועדת כנסת באופן בסיסי, מבני קשר אישי עם הבוחר אלא באמצעות חברי הכנסת, שהם נציגי הבוחרים.
ישראל אייכלר: הוועדה היחידה שכל אזרח יכולה להיות מאן דאמר, כלומר קובע, לוחם – כמו שאתם אומרים: אנחנו חיילים שלכם, לבוא לוועדה, לפנות לוועדה, להתעמת מול הבירוקרטיה ולעבוד בשיתוף פעולה עם האנשים הטובים שיש במנגנון השלטוני כדי לקדם את האזרח, שלא הצליח לקבל בדרך הרגילה, לכן הוועדה הזאת היא הכי חשובה בכנסת – אני תמיד אומר את זה.
ישראל אייכלר: אמר פה הרב מקלב, שיהדות התורה מוותרת לפעמים על דברים חשובים יותר.
ישראל אייכלר: אני לא צריך יותר מזה, מאשר סגן יושב-ראש כנסת, שהייתי אמור לקבל בהסכם הקואליציוני, ובשבילנו, כמו שאמר הרב גפני בשם הרב שך, שהדבר הכי חשוב זה שהאלמנה, שאין לה ד, לעזור לה – יושב-ראש ועדת פניות ציבור חשובה הרבה יותר אצלנו מאשר סגן יושב-ראש כנסת, למרות שמבחינת ההיררכיה השלטונית סגן יושב-ראש כנסת הוא השלישי אחרי הנשיא והיושב-ראש.
מנחם אליעזר מוזס: גם מבחינת השכר.
ישראל אייכלר: יושב-ראש ועדת פניות הציבור זה ממש: עבדות אני נותן לך ולא שררה.
ישראל אייכלר: אני רוצה לציין את הגב' שלומית – אבינח, נכון?
ישראל אייכלר: אני עוד זוכר מהפעם הקודמת, עוד לפני השם הזה – היא אחד מעמודי התווך של הוועדה הזאת, שמלווה את הוועדה שנים רבות.
ישראל אייכלר: זו ועדה לא פשוטה, ואין פה דיונים על הגז.
ישראל אייכלר: עכשיו פגש אותי עיתונאי, כשיצאתי מוועדת החוץ והביטחון.
ישראל אייכלר: רצה לדבר אתי על מה שהיה שם.
ישראל אייכלר: אמרתי: זה סודי, אסור לי לדבר על מה שראש הממשלה אמר, אבל עוד מעט יש ועדה לפניות הציבור – אני רוצה לראות אם תבוא לשם, לשמוע מה יש לי לומר...
ישראל אייכלר: הוא אומר: אם תעסקו בעניין הגז, אבוא.
ישראל אייכלר: לכן אמרתי, שאת הגז אני משאיר לוועדת הכספים, כי אלה באמת נושאים שהצניעות יפה להם - קודם כל, החיסיון לפונים – לא לפתוח את השמות ואת הדברים האלה; דבר שני, שלומית סיפרה לי – אגב, אמרתי: אחד מעמודי התווך.
ישראל אייכלר: העמוד השני הוא הגב' מרב שמעוני והצוות - היועצת המשפטית, איש הממ"מ.
קריאה: צריכים עוד עזרה.
ישראל אייכלר: היא אמרה לי שהגיעו כבר 200 פניות.
ישראל אייכלר: זה רק מראה כמה הנושא הזה חשוב, בפרט במדינת ישראל, שהבירוקרטיה כל כך קשה, שכולם סובלים, כולל הפקידים עצמם, מראש הממשלה עד אחרון השרים.
ישראל אייכלר: כולם סובלים מהבירוקרטיה.
ישראל אייכלר: אם נוכל לעזור, כפי שנאמר בסמכויות הוועדה, לתת מענה שוטף לפניות הציבור שמגיע לוועדה מאזרחים ומארגונים שונים, זה בעז"ה יהיה שכרנו.
ישראל אייכלר: אני מקווה ומתפלל, בעזרת ה', שנצליח גם לייעל את המערכת באופן שלא יהיה רק במכתבים ומכתבים, כי העולם המודרני היום הרבה יותר מתוקשר, אלא באמת שנוכל להגיע למצב שהאזרח שפונה היום, תוך יום הוא מקבל תשובה כלשהי.
ישראל אייכלר: לכן נצטרך לחזק את הוועדה.
ישראל אייכלר: בעזרת ה', נעשה ונצליח.
ישראל אייכלר: תודה לכל ראשי הוועדות שהיו לפניי פה, כולם ברוכים.
ישראל אייכלר: היו פה הרב מקלב, הרב אזולאי, הגברת סופה לנדבר, שגם היא תהיה חברת הוועדה מטעם ישראל ביתנו.
ישראל אייכלר: ה' יהיה אתנו, ה' יהיה בעזרנו.
ישראל אייכלר: לכבוד בואו של שר הדתות, שזה החשיבות לעתיד, מה שהוא יעשה, אבל הזכויות הגדולות שלו זה מה שהוא כבר עשה כיושב-ראש הוועדה לפניות הציבור וכאיש ציבור שאני מכיר אותו משנת תשמ"ב, כשהייתי בעכו אצלך בסניף, שפעלת.
ישראל אייכלר: אני ממש מתכבד לבקש את ברכתך, אדוני הרב דוד אזולאי, השר.
דוד אזולאי: אני מתנצל שהתעכבתי – הייתי בדיון בוועדת הפנים.
דוד אזולאי: הייתי חייב להיות שם, להציג את התוכנית של המשרד.
דוד אזולאי: סיימתי ורצתי ישר לפה כדי לברך את חברי הרב אייכלר להתמנותו ליושב-ראש הוועדה לפניות הציבור.
דוד אזולאי: מי שמכיר את הרב אייכלר יודע עד כמה בנפשו הנושא של פניות הציבור.
דוד אזולאי: זאת אמירה עם כיסוי: האיש הנכון במקום הנכון.
דוד אזולאי: תאמין לי שמפה אני יכול להעיד, שנעשים פה הרבה-הרבה חסדים עם הרבה אנשים.
דוד אזולאי: יש פה צוות נפלא, אם זה מנהלת הוועדה, מרב, ורד, כולם, שעושים עבודת קודש.
דוד אזולאי: אני מתפעל מהמעקב ומהמסירות בכל פנייה ופנייה.
דוד אזולאי: אם הייתי יכול, הייתי משנה את הוועדה הזאת לוועדת חסד.
<נעמי מורביה: ועדה סטטוטורית, מה ביקשנו?
דוד אזולאי: > אני חושב שהגיע הזמן – אני מקווה שהפעם במצב שאנחנו נמצאים בה, הגיע הזמן שהוועדה הזאת תהיה סטטוטורית, כי יש לה משקל חשוב.
דוד אזולאי: אם רק נקבל את הסטטיסטיקות, כמה פניות – אגיד לך שלא מזמן, בתפר, היה פה מקרה שטיפלו בזה, באמת – עורכי דין לא הצליחו, ובוועדה הקטנה הזאת הלא סטטוטורית קידמו את הנושא הזה, עד כמה שזה חשוב.
דוד אזולאי: מכובדי, אני מאחל לך הרבה הצלחה וגם ברכה.
דוד אזולאי: ראש הממשלה, היתה לו הצלחה, אבל ברכה לא היתה לו להרכיב קואליציה, אז לך אני מאחל גם ברכה וגם הצלחה.
ישראל אייכלר: אני מודה לך כבוד השר, שבאת ובירכת אותנו.
ישראל אייכלר: אני אמרתי, כשנבחר הרב אזולאי כשר, והיו לפניו ברשימה כל מיני מועמדים שיכלו להיות, אמרתי – מותר לספר מה אמרתי?
ישראל אייכלר: אמרתי: כתוב פסוק: "ולענווים ייתן חן".
ישראל אייכלר: החן של הרב דוד אזולאי זה הענווה שלו.
ישראל אייכלר: בענווה השקטה שלו הוא הצליח להיות שר דתות בלי שום מרפקים.
ישראל אייכלר: בלי אצבע אפילו.
ישראל אייכלר: נדמה לי שהיית כמו חזקיהו המלך, אומר: אני שוכב במיטה, ואתה תעשה לי את המלחמה.
ישראל אייכלר: יהי רצון שתזכה לעשות מעשים רבים כשר הדתות, ותצליח בבריאות השלמה.
דוד אזולאי: > יישר כוח.
ישראל אייכלר: אנחנו פותחים את הישיבה של הוועדה לפניות הציבור בעניין פניות ציבור לגבי השרות שניתן לאזרחים בלשכות רשות האוכלוסין ברחבי הארץ.
ישראל אייכלר: אני רוצה לפתוח דווקא במכתב שקיבלתי השבוע, שמשבח, לא תאמינו, את הטיפול שקיבלה הפונה ברשות האוכלוסין בירושלים: "אני פונה בפנייה יוצאת דופן משאר הפניות, כאשר רובן מגיעות עכב בירוקרטיה קשה בה פוגשים אזרחי ישראל בכל התחומים.
ישראל אייכלר: אני רוצה לחרוג ולהביע דווקא את תודתי העמוקה לעזרה שקיבלתי מעובד ציבור שחסך ממני את הבירוקרטיה המיותרת.
ישראל אייכלר: נגשנו למרשם האוכלוסין בירושלים כדי להנפיק תעודת לידה לילדיי.
ישראל אייכלר: ניתן להנפיק תעודת לידות אוטומטיות בקומה התחתונה, אך המכונה לא עבדה.
ישראל אייכלר: עליתי לקומה העליונה בה מוציאים דרכונים וכדומה.
ישראל אייכלר: עיני חשכו מהתור הארוך שאין לו סוף שקידם את פניי.
ישראל אייכלר: רק המחשבה שאני צריכה להמתין שעות כדי להנפיק משהו טכני שניתן לעשות אוטומטית במכונה כמעט הכריעה אותי.
ישראל אייכלר: ניגשתי לפקיד, ראש ענף במשרד הפנים, ושאלתי אם אני צריכה להמתין בסוף התור בשביל להנפיק את הטופס הנדרש.
ישראל אייכלר: במקום להרבות בדיבורים הוא מיד עזר לי בהנפקת התעודות במקום, ללא שום צורך בהמתנה בתור.
ישראל אייכלר: אבקשכם להעביר את תודתי לאותו איש יקר שחסך ממני המתנה ארוכה, כל זאת ללא בקשתי ובלי להפעיל פרוטקציה כלשהי.
ישראל אייכלר: ירבו כמוהו בישראל".
ישראל אייכלר: זה היה מעשה שהיה השבוע.
ישראל אייכלר: היא לא ידעה שהולך להיות פה דיון.
ישראל אייכלר: הוא לא ידע מי היא, שום דבר.
ישראל אייכלר: אני אעביר לו באופן אישי את המכתב.